NÁRODNÁ RADA SLOVENSKEJ REPUBLIKY
IX.  volebné obdobie

Číslo:  KNR-VZD-4553/2026-4



1219a

Spoločná správa

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1219)
	
Výbor Národnej rady Slovenskej republiky pre zdravotníctvo  ako gestorský výbor pri rokovaní o  vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1219) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona.

I.


	Národná rada Slovenskej republiky uznesením č. 1435 z 21. apríla 2026 po prerokovaní vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1219) v prvom čítaní rozhodla, že podľa § 73 ods. 3 písm. c)  zákona  Národnej  rady   Slovenskej   republiky  č.  350/1996  Z. z.  o   rokovacom  poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky  a
	Výboru Národnej rady Slovenskej republiky pre zdravotníctvo.


II.

	Gestorský výbor  nedostal žiadne stanoviská  poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).


III.


	Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

	Ústavnoprávny výbor Národnej rady Slovenskej republiky prerokoval vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1219) dňa 21. mája 2026 a odporučil  Národnej rade Slovenskej republiky  návrh zákona schváliť  s pripomienkami (uznesenie č.  465 z 21. mája 2026). 

	Výbor Národnej rady Slovenskej republiky pre zdravotníctvo prerokoval vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1219)  dňa  19. mája 2026 a odporučil  Národnej rade Slovenskej republiky návrh zákona schváliť  s pozmeňujúcimi  návrhmi (uznesenie č.  166  z 19. mája 2025). 

IV.

Z uznesení výborov uvedených pod bodom III. tejto správy  vyplývajú pozmeňujúce návrhy:

          
1. V čl. I, 13. bode, § 5 ods. 4 písm. am) úvodnej vete sa slová „kontaktným miestom“ nahrádzajú slovami „príslušným orgánom“ a nad slovo „(EWRS)“ sa umiestňuje odkaz 12ba.
Poznámka pod čiarou k odkazu 12ba znie:
„12ba)  Nariadenie Európskeho parlamentu a Rady (EÚ) 2022/2371 z 23. novembra 2022 o závažných cezhraničných ohrozeniach zdravia, ktorým sa zrušuje rozhodnutie č. 1082/2013/EÚ.“.

Nahradenie slov kontaktné miesto slovami príslušným orgánom z dôvodu, že pojem kontaktné miesto je ako legislatívna skratka už použitá v § 5 ods. 4 písm. ak), avšak pre spoluprácu s WHO.

Výbor NR SR pre zdravotníctvo

gestorský výbor odporúča  s c h v á l i ť


2. V čl. I, 16. bode, § 5 ods. 4 písm. bb) v 4. bode sa nad slová „tradičnej potraviny z tretej krajiny“ umiestňuje odkaz 12fea.

Poznámka pod čiarou k odkazu 12fea znie:
„12fea)  Čl. 3 ods. 2 písm. c) nariadenia Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (Ú. v. EÚ L 327, 11.12. 2015)  v platnom znení.“.

Legislatívno-technická úprava.

Výbor NR SR pre zdravotníctvo

gestorský výbor odporúča  s c h v á l i ť


3. V čl. I, 16. bode, § 5 ods. 4 písm. bb) v 5. bode sa nad slovo „potravín“ umiestňuje odkaz 12ffa.
Poznámka pod čiarou k odkazu 12ffa znie:
„12ffa)  Čl. 2 nariadenia  Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín  (Ú. v. ES L 31, 1. 2. 2022) v platnom znení.“.

Legislatívno-technická úprava.

Výbor NR SR pre zdravotníctvo

gestorský výbor odporúča  s c h v á l i ť


4. V čl. I bode 16 § 5 ods. 4 písm. bc) a bode 25 § 6 ods. 3 písm. ad) sa vypúšťa slovo „zdravotníctva“.

Legislatívno-technická úprava, ktorou sa v súlade s bodom 8 Prílohy č. 2 Legislatívnych pravidiel tvorby zákonov č. 19/1997 Z. z. zabezpečuje dôsledné používanie legislatívnej skratky zavedenej v § 3 ods. 1 písm. a) platného znenia zákona č. 355/2007 Z. z. v celom ďalšom texte zákona.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


5. V čl. I, 18. bode, § 5 ods. 5 písm. i) a j)  sa za slovo „systému“ vkladajú slová „rýchleho varovania“. 
Upresnenie názvu systému rýchleho varovania Safety Gate v zmysle Nariadenia (EÚ) 2023/988 o všeobecnej bezpečnosti výrobkov v platnom znení.

Výbor NR SR pre zdravotníctvo

gestorský výbor odporúča  s c h v á l i ť


6. V  čl. I, 18. bode, § 5 ods. 5 písm. j) poznámka pod čiarou k odkazu 13aib znie:

„13aib) Príloha I bod 2.2 delegovaného nariadenia Komisie (EÚ) 2024/3173 z 27. augusta 2024, ktorým sa dopĺňa nariadenie Európskeho parlamentu a Rady (EÚ) 2023/988, pokiaľ ide o pravidlá prístupu a fungovania systému rýchleho varovania Safety Gate, informácie, ktoré sa do tohto systému majú vkladať, požiadavky na oznámenia a kritériá na posúdenie úrovne rizika (Ú. v. EÚ L, 2024/3173, 13. 12. 2024) v platnom znení.“.

 Legislatívno-technická úprava.

Výbor NR SR pre zdravotníctvo

gestorský výbor odporúča  s c h v á l i ť


7. V čl. I, 19. bode, § 5 ods. 5 písm. n) poznámka pod čiarou k odkazu 13am znie:  

„13am) Čl. 25 až 28 nariadenia Európskeho  parlamentu a Rady (EÚ) 2019/1020 z 20. júna 2019 o dohľade nad trhom a súlade výrobkov a o zmene  smernice 2004/42/ES a nariadení (ES) č. 765/2008 a (EÚ) č. 305/2011 (Ú. v. EÚ L 169, 25. 6. 2019) v platnom znení.“. 

 Legislatívno-technická úprava.

Výbor NR SR pre zdravotníctvo

gestorský výbor odporúča  s c h v á l i ť


8. V čl. I, 36. bode, § 10 písm. b) sa nad slovo „chorôb“ umiestňuje odkaz 13g.

Poznámka pod čiarou k odkazu 13g znie:
„13g)   Nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske Centrum pre prevenciu a kontrolu chorôb  (Ú. v. EÚ L 142, 30. 4. 2004) v platnom znení.“.

Legislatívno-technická úprava.

Výbor NR SR pre zdravotníctvo

gestorský výbor odporúča  s c h v á l i ť


9. V čl. I bode 37 sa za slová „§ 11 písm. h)“ vkladajú slová „a § 12 ods. 2 písm. c)“. 

V zmysle osobitnej časti dôvodovej správy priloženej k návrhu zákona sa v čl. I bode 37 zjednocuje odborná terminológia v súlade s návrhom zákona. V § 12 ods. 2 písm. c) platného znenia zákona č. 355/2007 Z. z. zostal totožný pojem (slovo „antimikróbne“) bez zmeny. Z tohto dôvodu sa v súlade s čl. 4 ods. 2 Legislatívnych pravidiel tvorby zákonov č. 19/1997 Z. z. navrhuje legislatívno-technickou úpravou zjednotiť terminológiu.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


10. V čl. I bode 48 sa na konci pripája táto veta: „Poznámka pod čiarou k odkazu 18 sa vypúšťa.“.

Vzhľadom na nové znenie § 13 ods. 4, v ktorom sa už nenachádza odkaz na poznámku pod čiarou 18 a ktorý sa nenachádza ani na inom mieste v zákone, je potrebné túto poznámku pod čiarou vypustiť.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


11. V čl. I bode 55 § 16p ods. 3 sa za slová „žiadosti o vydanie osvedčenia“ vkladajú slová „o odbornej spôsobilosti“.

Legislatívno-technická úprava, ktorou sa v súlade s čl. 4 ods. 2 Legislatívnych pravidiel tvorby zákonov č. 19/1997 Z. z. navrhuje zjednotiť terminológiu.
 
Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


12. V čl. I, 55. bode, § 16q ods. 2 sa za slovo „orgánom“ vkladá slovo „iného“.

Zosúladenie pojmu so zavedenou skratkou  (iného členského štátu) zavedenou v odseku 1.

Výbor NR SR pre zdravotníctvo

gestorský výbor odporúča  s c h v á l i ť


13. V čl. I, 62. bode, § 17a ods. 1 prvej vete sa slovo „povoliť“ nahrádza slovami „v odôvodnených prípadoch povoliť“ a za slová „prvú výnimku“ sa vkladajú slová „na čo najkratšie obdobie“.

Navrhované znenie čl. I 62. bodu, § 17a ods. 1 nezohľadňuje úplne presne všetky požadované podmienky ako odôvodnenosť prípadov, najkratšie obdobie, ktoré sú ustanovené v Smernici (EÚ) 2020/2184  o kvalite vody určenej na ľudskú spotrebu (prepracované znenie) v platnom znení.

Výbor NR SR pre zdravotníctvo

gestorský výbor odporúča  s c h v á l i ť

14. V čl. I bode 65 sa slová „písm. i)“ nahrádzajú slovami „písm. h)“.

Legislatívno-technická úprava, ktorou sa zosúlaďuje značenie vnútorného odkazu vzhľadom na zmeny značenia písmen v § 13 ods. 4 (vyplývajúce z čl. I bodov 45 a 48).

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


15. V čl. I sa za bod 65 vkladá nový bod 66, ktorý znie:
„66. V § 17a ods. 7 písm. a) sa slová „nebol prekročený“ nahrádzajú slovami „nebola prekročená“.“.

Nasledujúce body v čl. I sa primerane prečíslujú.
Tento bod nadobúda účinnosť 15. júla 2026.
Vloženie bodu sa premietne do článku o účinnosti.

Štylistická úprava textu nadväzujúca na čl. I bod 49, ktorým sa v § 17a ods. 7 slovo „limit“ vo všetkých tvaroch  nahrádza slovami „limitná hodnota“ v príslušnom tvare. V tejto súvislosti je v § 17a ods. 7 písm. a) potrebné upraviť skloňovanie a zachovať tak štylistickú správnosť zákona.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť

16. V čl. I bode 70 sa na konci pripája táto veta: „Poznámka pod čiarou k odkazu 24n sa vypúšťa.“.
Vzhľadom na nové znenie § 17c ods. 3, v ktorom sa už nenachádza odkaz na poznámku pod čiarou 24n a ktorý sa nenachádza ani na inom mieste v zákone, je potrebné túto poznámku pod čiarou vypustiť.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


17. V čl. I bode 77 sa slová „písm. j)“ nahrádzajú slovami „písm. i)“.

Legislatívno-technická úprava, ktorou sa zosúlaďuje značenie vnútorného odkazu vzhľadom na zmeny značenia písmen v § 13 ods. 4 (vyplývajúce z čl. I bodov 45 a 48).

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


18. V čl. I bode 79 sa slová „písm. k)“ nahrádzajú slovami „písm. j)“.

Legislatívno-technická úprava, ktorou sa zosúlaďuje značenie vnútorného odkazu vzhľadom na zmeny značenia písmen v § 13 ods. 4 (vyplývajúce z čl. I bodov 45 a 48).

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


19. V čl. I bode 80 sa na konci pripája táto veta: „Poznámky pod čiarou k odkazom 24p až 24s sa vypúšťajú.“.

Vzhľadom na nové znenie § 17d, v ktorom sa už nenachádzajú odkazy na poznámky pod čiarou 24p až 24s a ktoré sa nenachádzajú ani na inom mieste v zákone, je potrebné tieto poznámky pod čiarou vypustiť.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť

20. V čl. I bode 90 § 21 ods. 2 sa slová „všeobecne záväzného predpisu“ nahrádzajú slovami „všeobecne záväzného právneho predpisu“.

Legislatívno-technická úprava, ktorou sa v súlade s čl. 4 ods. 2 Legislatívnych pravidiel tvorby zákonov č. 19/1997 Z. z. navrhuje zjednotiť terminológiu použitím zaužívaného pojmu.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


21. V čl. I bode 103 sa na konci pripája táto veta: „Poznámka pod čiarou k odkazu 33aa sa vypúšťa.“.

Vzhľadom na nové znenie § 26 ods. 6, v ktorom sa už nenachádza odkaz na poznámku pod čiarou 33aa a ktorý sa nenachádza ani na inom mieste v zákone, je potrebné túto poznámku pod čiarou vypustiť.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


22. V čl. I bode 159 § 37 ods. 3 sa slová „§ 62 písm. r)“ nahrádzajú slovami „§ 62 ods. 1 písm. r)“.

Legislatívno-technická úprava za účelom spresnenia citácie ustanovenia. § 62 platného znenia zákona č. 355/2007 Z. z. sa člení na odseky.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


23. [bookmark: _Hlk223598242]V čl. I bode 164 § 41 ods. 9 písm. b) a c) sa za slovo „oprávnenia“ vkladajú slová „na odstraňovanie azbestu alebo materiálov obsahujúcich azbest zo stavieb“. 

Legislatívno-technická úprava, ktorou sa v súlade s čl. 4 ods. 2 Legislatívnych pravidiel tvorby zákonov č. 19/1997 Z. z. navrhuje zjednotiť terminológiu.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


24. V čl. I bode 164 sa slová „Poznámka pod čiarou k odkazu 45f sa vypúšťa.“ nahrádzajú slovami „Poznámky pod čiarou k odkazom 45b až 45f sa vypúšťajú.“

V novom znení § 41 sa už nenachádzajú odkazy na poznámky pod čiarou 45b až 45f, pričom sa nenachádzajú ani na inom mieste v zákone. Okrem poznámky pod čiarou k odkazu 45f je preto potrebné vypustiť aj poznámky pod čiarou k odkazom 45b až 45e.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


25. V čl. I bode 169 § 43 ods. 4 písm. c) sa označenie odkazu 47q nahrádza označením odkazu 47p a označenie odkazu 47r sa nahrádza označením odkazu 47q. 

V tejto súvislosti sa upraví úvodná veta k poznámkam pod čiarou a označenie poznámok pod čiarou a vykonajú sa súvisiace legislatívno-technické úpravy: v čl. I bode 200 § 55 ods. 1 písm. j) a bode 202 § 55 ods. 2 písm. l) sa označenie odkazu 47r nahrádza označením odkazu 47q.

V súlade s bodom 34 Prílohy č. 2 Legislatívnych pravidiel tvorby zákonov č. 19/1997 Z. z. sa upravuje označenie odkazov a poznámok pod čiarou k odkazom.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


26. V čl. I sa za bod 172 vkladá nový bod 173, ktorý znie:
„173. V § 51 ods. 1 písm. a) a § 56 ods. 1 písm. f) sa slová „y) až ab)“ nahrádzajú slovami „y) až aa)“.“.

Nasledujúce body v čl. I sa primerane prečíslujú.
Tento bod nadobúda účinnosť 15. júla 2026.
Vloženie bodu sa premietne do článku o účinnosti.

Legislatívno-technická úprava, ktorou sa reaguje na navrhované vypustenie písmena ab) z § 48 ods. 4 (čl. I bod 172).

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


27. V čl. I bode 175 § 51 ods. 2 úvodnej vete sa slová „je povinná informovať“ nahrádzajú slovami „je povinná o tejto skutočnosti informovať“.

Z navrhovaného znenia § 51 ods. 2 nie je zrejmé, o čom má fyzická osoba informovať v zákonom určených prípadoch. V čl. I bode 208 (§ 56 ods. 1 písm. j) sa definuje skutková podstata priestupku na úseku verejného zdravotníctva, ktorého sa dopustí fyzická osoba neinformujúca o svojom akútnom prenosnom ochorení alebo o svojom nosičstve v zákonom určených prípadoch. Navrhuje sa preto legislatívno-technická úprava, ktorou sa so zreteľom na definíciu predmetného priestupku precizuje informačná povinnosť fyzickej osoby.

Ústavnoprávny výbor NR SR
Výbor NR SR pre zdravotníctvo

gestorský výbor odporúča  s c h v á l i ť


28. V čl. I sa za bod 184 vkladá nový bod 185, ktorý znie:
„185. V § 52 ods. 1 písm. m) sa slová „poskytovať im informácie“ nahrádzajú slovami „poskytovať mu informácie“.“.

Nasledujúce body v čl. I sa primerane prečíslujú.
Tento bod nadobúda účinnosť 15. júla 2026.
Vloženie bodu sa premietne do článku o účinnosti.

Štylistická úprava textu nadväzujúca na čl. I bod 184, ktorým sa v § 52 ods. 1 písm. m) slová „úrad verejného zdravotníctva a regionálny úrad verejného zdravotníctva“ vo všetkých tvaroch nahrádzajú slovami „príslušný orgán verejného zdravotníctva“ v príslušnom tvare. Nový pojem je v singulári a z tohto dôvodu je v § 52 ods. 1 písm. m) potrebné upraviť textáciu a zachovať tak štylistickú správnosť zákona.

29. V čl. I sa za bod 194 vkladá nový bod 195, ktorý znie:
„195. V § 53 písm. c) sa slová „pri plnení ich úloh a poskytovať im údaje“ nahrádzajú slovami „pri plnení jeho úloh a poskytovať mu údaje“.“.

Nasledujúce body v čl. I sa primerane prečíslujú.
Tento bod nadobúda účinnosť 15. júla 2026.
Vloženie bodu sa premietne do článku o účinnosti.

Štylistická úprava textu nadväzujúca na čl. I bod 184, ktorým sa v § 53 písm. c) slová „úrad verejného zdravotníctva a regionálny úrad verejného zdravotníctva“ vo všetkých tvaroch nahrádzajú slovami „príslušný orgán verejného zdravotníctva“ v príslušnom tvare. Nový pojem je v singulári a z tohto dôvodu je v § 53 písm. c) potrebné upraviť textáciu a zachovať tak štylistickú správnosť zákona.

30. V čl. I bode 235 § 63s ods. 12 sa slová „§ 62 písm. s) a x)“ nahrádzajú slovami „§ 62 ods. 1 písm. s) a x)“.

Legislatívno-technická úprava za účelom spresnenia citácie ustanovenia. § 62 platného znenia zákona č. 355/2007 Z. z. sa člení na odseky.

31. V čl. II bode 1 sa slová „§ 80as“ nahrádzajú slovami „§ 80at“ a slová „§ 80at“ sa nahrádzajú slovami „§ 80au“.

Legislatívno-technická úprava, ktorá reaguje na skutočnosť, že medzičasom schválená novela zákona č. 73/2026 Z. z. vložila do zákona č. 455/1991 Zb. § 80at.

32. V čl. V sa slová „1. júla 2026“ nahrádzajú slovami „15. júla 2026“.

V tejto súvislosti sa vykonajú nasledovné úpravy: 
- v čl. I bode 235 v § 63q vrátane nadpisu nad paragrafom, v § 63r a 63s sa slová „1. júla 2026“ nahrádzajú slovami „15. júla 2026“ a slová „30. jún 2026“ vo všetkých tvaroch sa nahrádzajú slovami „14. júl 2026“ v príslušnom tvare. 
- v čl. II bode 1 § 80at vrátane nadpisu sa slová „1. júla 2026“ nahrádzajú slovami „15. júla 2026“ a slová „30. júna 2026“ sa nahrádzajú slovami „14. júla 2026“.

Zmena účinnosti sa navrhuje s ohľadom na dĺžku trvania legislatívneho procesu a potrebu zabezpečenia aspoň minimálnej legisvakancie. Účinnosť zákona je potrebné zmeniť tak, aby bola dodržaná lehota ustanovená v čl. 102 ods. 1 písm. o) Ústavy Slovenskej republiky.

V.


	Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1219) vyjadrených  v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1219)  s c h v á l i ť   s pozmeňujúcimi  návrhmi.


    1. Spoločná správa obsahuje 32 pozmeňujúcich návrhov.
     Gestorský výbor súčasne   navrhol,   aby   sa 
· o   bodoch 1  až  32  hlasovalo  s p o l o č n e   s návrhom      gestorského     výboru   s c h v á l i ť

	 2. Poveril spoločného spravodajcu výborov Zdenka Svobodu  predniesť v súlade s § 80  zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a súčasne poveril poslanca Igora Šimka, člena Výboru Národnej rady Slovenskej republiky pre zdravotníctvo za náhradníka k predmetnému návrhu zákona v prípade neúčasti spravodajcu.

	Predmetná spoločná správa výborov Národnej rady Slovenskej republiky o prerokovaní  vládneho návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1219a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 172 o 26.  mája  2026.

Bratislava,  26.  mája 2026









Vladimír  B a l á ž,  v. r.   
predseda
Výboru Národnej rady Slovenskej republiky
pre  zdravotníctvo

